PMIndiaData/PMIndiaSum huggingface dataset:
प्रधानमंत्री ने जानेमाने गांधीवादी श्री चुनीभाई वैद्य के निधन पर शोक व्‍यक्‍त किया

प्रधानमंत्री श्री नरेन्‍द्र मोदी ने जानेमाने गांधीवादी श्री चुनीभाई वैद्य के निधन पर शोक व्‍यक्‍त किया है। प्रधानमंत्री ने जानेमाने गांधीवादी श्री चुनीभाई वैद्य के निधन पर शोक व्‍यक्‍त किया। प्रधानमंत्री ने अपने शोक संदेश में कहा “जानेमाने गांधीवादी श्री चुनीभाई वैद्य के निधन से मैं अत्‍यंत दुखी हूं। मेरी संवेदनाएं उनके परिवार के साथ हैं। मैं उनकी आत्‍मा की शांति की कामना करता हूं।” प्रधानमंत्री ने जानेमाने गांधीवादी श्री चुनीभाई वैद्य के निधन पर शोक व्‍यक्‍त किया।
प्रधानमंत्री ने ब्रिक्‍स अंडर -17 फुटबाल टूर्नामेंट की ट्राफी का अनावरण किया

प्रधानमंत्री श्रीनरेंद्र मोदी ने 7 लोक कल्‍याण मार्ग, नई दिल्‍ली में आयोजित एक विशेष समारोह में ब्रिक्‍स अंडर -17 फुटबॉल टूर्नामेंट के लिए रोल ऑन ट्राफी का अनावरण किया। यह टूर्नामेंट 5 से 15 अक्‍तूबर 2016 तक आयोजित किया जा रहा है। भारत सरकार की की पहल पर खेल के क्षेत्र में युवाओं में इन्‍टर एक्‍शन के लिए ब्रिक्‍स रार्ष्‍टों के बीच नये अफसरों का निर्माण करना है। ये टूर्नामेंट इन देशों के युवाओं के बीच पारस्‍परिक सूझ-बूझ और मैत्री को बढ़ावा देना है। अन्‍य खेलों में भी ऐसे ही आदान-प्रदान की संभावना बनी हुई है। ‘युवा मामले एवं खेल मंत्री (स्‍वतंत्र प्रभार) श्री विजय गोयल ने अपने शुरूआती उद्बोधन में कहा कि यह ट्राफी युवाओं की मुक्‍त एवं उद्यमशील भावना और अंतर्राष्‍ट्रीय प्रयासों में ब्रिक्‍स राष्‍ट्रों के बीच एकता एवं शक्ति व वचनबद्धता की परिचायक है। यह टूर्नामेंट ‘सभी के लिए खेल’ के प्रति वचनबद्धता का प्रतीक है। श्री गोयल ने देश के प्रत्‍येक भाग में फुटबॉल के खेल को ले जाने के उद्देश्‍य से प्रधानमंत्री से बात की। इस समारोह में ब्राजील, रूस और चीन के राजदूत व अन्‍य वरिष्‍ठ गणमान्‍य लोगों ने भाग लिया।
प्रधानमंत्री की ने पी दौ में द्विपक्षीय बैठकें- 13 नवंबर, 2014

प्रधानमंत्री श्री नरेन्द्र मोदी ने आज पूर्व एशिया शिखर सम्मेलन के अलावा ने पी दौ में चार बैठकें की। उन्होंने रूस के प्रधानमंत्री श्री दिमित्री मेदवेदेव, फिलीपीन के राष्‍ट्रपति श्री बेनिग्नो शिमियॉन कोजुआंगको अकीनो III, चीन के प्रधानमंत्री श्री ली केकियांग और इंडोनेशिया के राष्‍ट्रपति श्री जोको वीदोदो से मुलाकात की। श्री मेदवेदेव के साथ बैठक के दौरान प्रधानमंत्री ने 2001 में अपनी रूस यात्रा को याद किया और विश्‍वास व्‍यक्‍त किया कि भारत-रूस संबंध और मजबूत होंगे। प्रधानमंत्री मेदवेदेव ने भारत को अपना घनिष्‍ठ मित्र और महत्‍वपूर्ण सहयोगी बताया और कहा कि दोनों देश विभिन्‍न क्षेत्रों में सहयोग कर रहे हैं। दोनों पक्षों ने कहा कि दोनों देशों की संघीय इकाइयां (राज्‍य/क्षेत्रों) एक दूसरे के साथ अधिक सहयोग कर सकती हैं। प्रधानमंत्री श्री मोदी के साथ बैठक के दौरान राष्‍ट्रपति बेनिग्नो अकीनो ने श्री मोदी को आश्‍वासन दिया कि आसियान-भारत मुक्‍त व्‍यापार समझौते की अंदरूनी प्रक्रिया सही तरीके से चल रही है। चीन के प्रधानमंत्री ली केकियांग के साथ बैठक के दौरान प्रधानमंत्री श्री नरेन्‍द्र मोदी ने कहा कि हाल में चीन के राष्‍ट्रपति शी जिनपिंग की भारत यात्रा एक स्‍मरणीय यात्रा थी। चीन के प्रधानमंत्री ने राष्‍ट्रपति जिनपिंग की यात्रा को बेहद सफल बताया। उन्‍होंने प्रधानमंत्री को चीन आने का निमंत्रण दिया। उन्‍होंने कहा कि उन्‍हें श्री मोदी की चीन यात्रा की प्रतीक्षा है। प्रधानमंत्री ने इंडोनेशिया के राष्‍ट्रपति श्री जोको वीदोदो को राष्‍ट्रपति बनने पर बधाई दी।
प्रधानमंत्री ने डॉ. श्यामा प्रसाद मुखर्जी का उनकी पुण्य तिथि पर स्मरण किया

प्रधानमंत्री श्री नरेन्द्र मोदी ने डॉ. श्यामा प्रसाद मुखर्जी को उनकी पुण्य तिथि पर श्रद्धांजलि अर्पित की है। प्रधानमंत्री ने एक ट्वीट में कहा; "डॉ. श्यामा प्रसाद मुखर्जी का उनकी पुण्य तिथि पर स्मरण कर रहा हूं। भारत की एकता को कायम रखने की की दिशा में उनके अद्वितीय प्रयासों के लिए हर भारतीय उनका ऋणी है। उन्होंने भारत की प्रगति के लिए कड़ी मेहनत की और एक मजबूत और समृद्ध राष्ट्र का सपना देखा। हम उनके सपनों को पूरा करने के लिए प्रतिबद्ध हैं।"
प्रधानमंत्री श्री नरेन्द्र मोदी और नॉर्वे के प्रधानमंत्री श्री जोनास गहर स्टोर के बीच टेलीफोन पर बातचीत

प्रधानमंत्री श्री नरेन्द्र मोदी ने आज नॉर्वे के प्रधानमंत्री श्री जोनास गहर स्टोर के साथ टेलीफोन पर बातचीत की। दोनों नेताओं ने विकासशील देशों में अक्षय ऊर्जा परियोजनाओं के लिए जलवायु वित्त जुटाने की पहल सहित पारस्परिक हित के द्विपक्षीय और अंतर्राष्ट्रीय मुद्दों पर चर्चा की। प्रधानमंत्री मोदी ने विकासशील देशों के लिए न्यायसंगत, समय पर और पर्याप्त जलवायु वित्त सुनिश्चित करने के महत्व पर जोर दिया और इस संबंध में श्री जोनास गहर स्टोर की प्रतिबद्धता की सराहना की। दोनों नेताओं ने ब्लू इकोनॉमी पर टास्क फोर्स के अंतर्गत जारी विभिन्न द्विपक्षीय सहयोग पहलों की समीक्षा की। उन्होंने हरित हाइड्रोजन, नौवहन, विज्ञान और प्रौद्योगिकी एवं शिक्षा जैसे क्षेत्रों में भारत-नॉर्वे के बढ़ते सहयोग पर भी संतोष व्यक्त किया।
कोयला खदान (विशेष प्रावधान) अधिनियम, 2015 के अंतर्गत कोयला मंत्रालय में राष्ट्रीय प्राधिकार पद (संयुक्त सचिव स्तरीय) के सृजन को मंजूरी

प्रधानमंत्री श्री नरेंद्र मोदी की अघ्यक्षता में आज हुई केंद्रीय मंत्रीमंडल की बैठक में कोयला मंत्रालय में राष्ट्रीय प्राधिकार पद तथा प्राघिकार की सहायता के लिए अधिकारियों तथा कर्मचारियों के पदों के सृजन को मंजूरी दी गई। प्राधिकार का पद(संयुक्त सचिव स्तरीय) वेतन बैंड -4 में 37,400-67,000 रुपए प्लस 10,000 ग्रेड वेतन का होगा। इससे कोयला खदान(विशेष प्रावधान) अधिनियम , 2015 के अंतर्गत राष्ट्रीय प्राधिकार कार्यालय के सुचारु कामकाज में सहायता मिलेगी और अधिनियम के उद्देश्यों की पूर्ति होगी। इस पद के सृजन से नामित प्राधिकार कारगर तरीके से कार्य करेगा। इससे कोयला क्षेत्र की अनिश्चितता समाप्त होगी और कोयले की उपलब्धता में सुधार होगा ।
प्रधानमंत्री के 'मन की बात' कार्यक्रम का प्रसारण 26 अप्रैल को

प्रधानमंत्री श्री नरेन्‍द्र मोदी ‘मन की बात’ की अगली श्रृंखला में 26 अप्रैल को राष्‍ट्र को संबोधित करेंगे। एक ट्वीट में उन्‍होंने कहा, “26 अप्रैल को मन की बात के लिए आशान्वित।” रेडियो कार्यक्रम का यह सातवां संस्‍करण है जिसमें प्रधानमंत्री नागरिकों के साथ अपने विचारों को बांटेंगे। प्रधानमंत्री ”मन की बात” के पहले छह संस्‍करणों में लोगों के साथ सीधी बात कर चुके हैं। उन्‍होंने लोगों के साथ स्‍वच्‍छ भारत, खादी को बढ़ावा, कौशल विकास, विकलांग बच्‍चों को छात्रवृत्ति, शै‍क्षणिक संस्‍थानों के लिए बुनियादी ढांचा, नशीले पदार्थों के खतरे और किसानों से जुड़े मुद्दों पर अपने दिल की बात कही। 22 मार्च के पिछले प्रसारण में उन्‍होंने किसानों की परेशानियों पर बात की और कहा कि सरकार उनकी समस्‍याओं के समाधान के लिए उचित और तेजी से कदम उठाएगी और उन्‍हें कठिन परिस्थितियों से निकालने के लिए हर संभव मदद करेगी। एक अन्‍य संस्‍करण में प्रधानमंत्री ने छात्रों से आग्रह किया कि वे अपनी परीक्षा का तनाव और चिंताएं त्‍याग दें तथा सकारात्‍मक सोच अपनाएं। उन्‍होंने अमरीकी राष्‍ट्रपति बराक ओबामा की भारत यात्रा के दौरान ”मन की बात” कार्यक्रम के जरिये अनेक मुद्दों पर लोगों के साथ विचारों का आदान-प्रदान किया। प्रधानमंत्री ने MyGov.in के जरिये अपने विचारों को बांटने के लिए लोगों को समय-समय पर आमंत्रित किया है। इस कार्यक्रम को देश भर की जनता की उत्‍साहवर्धक प्रतिक्रिया मिली। इसका आकाशवाणी और दूरदर्शन के सभी चैनलों पर एक साथ प्रसारण होता है। यह कार्यक्रम प्रधानमंत्री की आधिकारिक वेबसाइट पर सीधे देखा जा सकता है।
हिंदुस्तान फर्टीलाइजर कॉरपोरेशन लिमिटेड की बरौनी ईकाई के पुरुत्थान के लिए वित्‍तीय सहायता

प्रधानमंत्री श्री नरेंद्र मोदी की अध्यक्षता में केंद्रीय मंत्रीमंडल ने हिंदुस्तान फर्टीलाइजर कॉरपोरेशन लिमिटेड (एचएफसीएल) के वित्तिय नवीनीकरण को मंजूरी दे दी है। मंत्रीमंडल ने इसे भारत सरकार की तरफ से दिए गए 1916.14 करोड़ रुपये (31.01.2015 तक) के ऋण और उस पर लगने वाले ब्याज (31.03.2015 तक ब्याज की राशि थी 7163.35 करोड़ रुपये) को छोड़ने (माफ करने) को मंजूरी दी है। मंत्रीमंडल ने एचएफसीएल पर बिहार राज्य विद्युत उत्पादन कंपनी लिमिटेड के बकाया के निपटारे के लिए बरौनी ईकाई की एश डाइक की 56 एकड़ जमीन को स्थानांतरित करने को भी मंजूरी दे दी है। मंत्रीमंडल की मंजूरी से एचएफसीएल को बीआईएफआर के पंजीकरण से अलग होने में मदद मिलेगी और यह इसके लिए सकारात्मक होगा। इससे एचएफसीएल के तेजी से पुनरुत्थान का रास्ता साफ होगा। यह ईकाई अभी निष्क्रिय पड़ी हुई है और जनवरी 1999 से इसका संचालन बंद है। यहां यह बताना जरूरी होगा कि देश के पूर्वी हिस्से में केवल नामरूप (असम) में दो छोटी ईकाइयों को छोड़ दें तो, यूरिया उत्पादन की कोई भी ईकाई नहीं है। देश में यूरिया की वार्षिक खपत 320 एलएमटी है जिसमें 245 एलएमटी का उत्पादन देश में होता है जबकि बाकी आयात किया जाता है। बरौनी में नई ईकाई के लगने से बिहार, पश्चिम बंगाल व झारखंड में यूरिया की बढ़ती मांग को पूरा किया जा सकेगा। इससे पश्चिमी व मध्य क्षेत्रों से यूरिया ढोकर लाने के लिए रेलवे व सड़क यातायात पर पड़ने वाला बोझ भी कम होगा और इससे सरकारी सब्सिडी में भी बचत होगी। इस यूनिट से 400 प्रत्यक्ष और 1200 अप्रत्यक्ष रोजगार के अवसर पैदा होंगे। बरौनी ईकाई, गैस अथॉरिटी ऑफ इंडिया लिमिटेड (गेल) द्वारा बिछायी जा रही जगदीशपुर-हल्दिया गैस पाइपलाइन के लिए भी मुख्य ईकाई के तौर पर होगी जो कि पूर्वी भारत में विकास व आर्थिक उन्नति व ढांचागत विकास के लिए काफी अहम है।
एआईआईबी के मनोनीत अध्यक्ष ने प्रधानमंत्री से मुलाकात की

एशियाई अवसंरचना निवेश बैंक (एशियन इंफ्रास्ट्रक्चर इनवेस्टमेंट बैंक यानी एआईआईबी) के मनोनीत अध्यक्ष श्री जिन लिकन ने प्रधानमंत्री श्री नरेन्द्र मोदी से मुलाकात की। प्रधानमंत्री ने सर्वसम्मति से एआईआईबी का पहला अध्यक्ष चुने जाने पर श्री लिकन को बधाई दी। प्रधानमंत्री ने विश्वास व्यक्त किया कि एआईआईबी ब्रिक्स न्यू डेपलपमेंट बैंक के साथ एशिया क्षेत्र में बुनियादी ढांचे के विकास में एक महत्वपूर्ण भूमिका अदा करेगा। इस संदर्भ में उन्होंने क्षेत्रीय संपर्क बढ़ाने के लिए सड़क, रेल और बंदरगाहों पर ध्यान केंद्रित करने की आवश्यकता पर बल दिया। इसके साथ ही उन्होंने सतत विकास के लिए लचीले जलवायु बुनियादी ढांचे और स्वच्छ ऊर्जा पहल का भी जिक्र किया। ये प्रयास आर्थिक विकास को बढ़ाने और गरीबी के जीवन से लाखों लोगों को उबारने में सहायक हो सकते हैं। प्रधानमंत्री ने आश्वासन दिया कि एआईआईबी का संस्थापक सदस्य और बैंक में दूसरा सबसे बड़ा शेयरधारक होने के नाते भारत बैंक की सफलता के लिए पूरा समर्थन देगा।
प्रधानमंत्री ने सिस्‍टर निर्मला के निधन पर दु:ख व्‍यक्‍त किया

प्रधानमंत्री श्री नरेन्‍द्र मोदी ने सिस्‍टर निर्मला के निधन पर दु:ख व्‍यक्‍त किया है। अपने शोक संदेश में प्रधानमंत्री ने कहा सिस्‍टर निर्मला का जीवन गरीबों और वंचितों की देखभाल के लिए समर्पित था। उनके निधन से मुझे गहरा दु:ख पहुंचा है। ईश्‍वर उनकी आत्‍मा को शांति प्रदान करे। मैं सिस्‍टर निर्मला के निधन पर मिशनरीज ऑफ चैरिटीज परिवार के प्रति अपनी गहरी संवेदना व्‍यक्‍त करता हूं।
भारतीय रक्षा लेखा सेवा की कैडर समीक्षा को मंत्रिमडल की मंजूरी

प्रधानमंत्री नरेन्द्र मोदी की अध्यक्षता में हुई मंत्रिमंडल की बैठक में रक्षा मंत्रालय की भारतीय रक्षा लेखा सेवा की कैडर समीक्षा को मंजूरी दी गयी । इस समीक्षा से 23 नये पद सृजित होंगे, जिनमें एक पद शीर्ष वेतनमान का होगा जबकि छह उच्च वेतनमान, छह मध्यम वेतनमान तथा दस सामान्य वेतनमान के होंगे। इसमें उच्च प्रशासनिक स्तर के एक, एसटीएस स्तर के 12 और जेटीएस स्तर के 10 पद घटाने की व्यवस्था भी की कई है। रक्षा लोक लेखा सेवा की कैडर समीक्षा कामकाज की जरूरतों , कैडर के संगठनात्मक ढांचे, तथा अधिकारियों की प्रोन्नति के अवसरों को ध्यान में रखते हुए की गई है।
प्रधानमंत्री ने लुइज इनासियो लूला डी सिल्वा को ब्राजील के राष्ट्रपति के रूप में कार्यभार ग्रहण करने पर बधाई दी

प्रधानमंत्री श्री नरेन्द्र मोदी ने लुइज इनासियो लूला डी सिल्वा को ब्राजील के राष्ट्रपति के रूप में कार्यभार ग्रहण करने पर बधाई दी है। प्रधानमंत्री ने ट्वीट किया; “लुइज इनासियो लूला डी सिल्वा को ब्राजील के राष्ट्रपति के रूप में कार्यभार ग्रहण करने पर हार्दिक बधाई। मैं उनके सफल तीसरे कार्यकाल की कामना करता हूं और भारत-ब्राजील रणनीतिक साझेदारी को मजबूत करने हेतु उनके साथ मिलकर काम करने के लिए उत्सुक हूं।
प्रधानमंत्री ने छोटिला में जनसभा को संबोधित किया, राजकोट में ग्रीनफील्ड हवाई अड्डे की आधारशिला रखी

प्रधानमंत्री श्री नरेन्द्र मोदी ने आज सुरेन्द्रनगर जिले के छोटिला में एक जनसभा को संबोधित किया। उन्होने राजकोट के ग्रीनफील्ड हवाई अड्डे, 6 लेन वाले अहमदाबाद-राजकोट राष्ट्रीय राजमार्ग तथा 4 लेनवाले राजकोट-मोरबी राज्य उच्चपथ की आधारशिलाएं रखी। उन्होंने एक पूर्णस्वचालित दुग्ध प्रसंस्करण और पैकेजिंग इकाई तथा सुरेन्द्र नगर के जोरावर नगर व रतन पुर में पेयजल वितरण पाइपलाइनों को भी राष्ट्र को समर्पित किया। प्रधानमंत्री ने कहा कि सुरेन्द्र नगर जिले में एक हवाई अड्डा होने की कल्पना करना बहुत मुश्किल था। इस तरह के विकास कार्य नागरिकों को सशक्त बनाते है। उन्होंने आगे कहा कि हवाई यात्रा केवल अमीर व्यक्तियों के लिए नही है। हमनें हवाई यात्रा को सस्ता व सरल बनाया है। प्रधानमंत्री ने कहा कि विकास की परिभाषा बदल गई है। पहले नलकूपों को विकास का प्रतीक समझा जाता था और आज नर्मदा के पानी को लोगों के फायदे के लिए लाया गया है। सुरेन्द्र नगर जिले को नर्मदा के पानी से बहुत फायदा होगा। उन्होंने लोगों से अपील करते हुए कहा कि वे जिम्मेदारी से पानी का उपयोग करें और प्रत्येक बूँद का संरक्षण करें। प्रधानमंत्री ने कहा कि सुरसागर डेयरी से लोगों को बहुत लाभ होगा। उन्होंने पूर्व मुख्यमंत्री केशुभाई पटेल द्वारा सड़कों को बेहतर व सुरक्षित बनाने के लिए किए गए कार्यों को याद किया।
प्रधानमंत्री ने भारत के किसानों की सराहना की

प्रधानमंत्री श्री नरेन्द्र मोदी ने अपने “मन की बात” संबोधन में कहा कि कोविड संकट के दौरान, देश के किसानों ने शानदार सहनशीलता का परिचय दिया है। प्रधानमंत्री ने कहा कि यदि कृषि क्षेत्र मजबूत रहेगा, तो आत्मनिर्भर भारत की नींव मजबूत रहेगी। उन्होंने कहा कि हाल के दिनों में, यह क्षेत्र कई प्रतिबंधों से मुक्त हुआ है और इसने कई मिथकों से भी मुक्त होने की कोशिश की है। उन्होंने हरियाणा के किसान श्री कंवर चौहान का उदाहरण साझा किया, जो मंडी के बाहर अपने फलों और सब्जियों के विपणन में बड़ी कठिनाइयों का सामना करते थे, लेकिन 2014 में, फलों और सब्जियों को एपीएमसी अधिनियम से बाहर रखा गया, जिससे उन्हें बहुत फायदा हुआ। उन्होंने एक किसान उत्पादक संगठन का गठन किया और उनके गाँव के किसान अब स्वीट कॉर्न तथा बेबी कॉर्न की खेती करते हैं और सीधे दिल्ली की आज़ादपुर मंडी, बड़ी खुदरा श्रृंखलाओं एवं फ़ाइव स्टार होटलों को आपूर्ति करते हैं, जिससे उनकी आय में काफी वृद्धि हुई है। प्रधानमंत्री ने रेखांकित किया कि इन किसानों को अपने फल और सब्जियां, कहीं भी तथा किसी को भी बेचने की सुविधा है और यही उनकी प्रगति की नींव है। अब पूरे देश में किसानों को उनके सभी प्रकार के उपज के लिए यह सुविधा प्रदान की गयी है। प्रधानमंत्री ने महाराष्ट्र के किसान उत्पादक संगठन – श्री स्वामी समर्थ फार्म प्रोड्यूसर कंपनी लिमिटेड – का उदाहरण दिया, और एपीएमसी के दायरे से फलों और सब्जियों को बाहर रखने के कारण किसानों को होने वाले लाभों के बारे में बताया। उन्होंने कहा कि पुणे और मुंबई में किसान स्वयं साप्ताहिक बाजार चला रहे हैं और बिचौलियों के बिना अपनी उपज सीधे बेच रहे हैं। उन्होंने किसानों के एक समूह – तमिलनाडु बनाना फार्मर प्रोड्यूस कंपनी – के बारे में भी बात की, जिसने लॉकडाउन के दौरान आसपास के गांवों से सैकड़ों मीट्रिक टन सब्जियां, फल और केले खरीदे और चेन्नई में इनकी आपूर्ति सब्जी कॉम्बो-किट के रूप में की। उन्होंने लखनऊ के “इरादा फार्मर प्रोड्यूसर ग्रुप” का उल्लेख किया, जिसने लॉकडाउन के दौरान, किसानों के खेतों से सीधे फलों और सब्जियों की खरीद की, और बिचौलियों से मुक्त होकर सीधे लखनऊ के बाजारों में इनकी बिक्री की। प्रधानमंत्री श्री मोदी ने कहा कि नवाचारों और नई तकनीकों के अनुप्रयोग के माध्यम से कृषि क्षेत्र का विकास होगा। उन्होंने गुजरात के एक किसान इस्माइल भाई का उदाहरण दिया, जिन्होंने अपने परिवार द्वारा हतोत्साहित करने के बावजूद खेती की। उन्होंने ड्रिप सिंचाई तकनीक का उपयोग करते हुए आलू की खेती की – उच्च गुणवत्ता वाले आलू अब उनकी पहचान बन गए हैं, जिसे वे बड़ी कंपनियों को बिचौलियों के बिना सीधे बेचते हैं और भारी मुनाफा कमाते हैं। प्रधानमंत्री ने मणिपुर की सुश्री बिजय शांति की कहानी भी साझा की, जिन्होंने कमल की डंडी से धागा विकसित करने के लिए एक स्टार्ट-अप की शुरुआत की है। प्रधानमंत्री ने कहा कि उनके प्रयासों और नवाचारों ने कमल की खेती और कपड़ा के क्षेत्र के लिए नए अवसरों का सृजन किया है।
श्री केशुभाई पटेल के निधन पर प्रधानमंत्री का शोक संदेश

आज देश का, गुजरात की धरती का एक महान सपूत हम सभी से बहुत दूर चला गया है।हम सभी के प्रिय, श्रद्धेय केशुभाई पटेल जी के निधन से मैं दुखी हूं, स्तब्ध हूं। केशुभाई का जाना मेरे लिए किसी पितातुल्य के जाने की तरह है। उनका निधन मेरे लिए ऐसी क्षति है, जो कभी पूरी नहीं हो पाएगी।करीब 6 दशक का सार्वजनिक जीवन और अखंड रूप से एक ही लक्ष्य- राष्ट्रभक्ति, राष्ट्रहित। केशुभाई एक विराट व्यक्तित्व के धनी थे। एक तरफ व्यवहार में सौम्यता और दूसरी तरफ फैसले लेने के लिए दृढ़ इच्छाशक्ति उनकी बहुत बड़ी खासियत थी। उन्होंने अपने जीवन का प्रतिपल समाज के लिए, समाज के हर वर्ग की सेवा के लिए समर्पित कर दिया था। उनका हर कार्य गुजरात के विकास के लिए रहा, उनका हर फैसला प्रत्येक गुजराती को सशक्त करने के लिए रहा। एक बहुत ही साधारण किसान परिवार से उठकर निकलने वाले हमारे केशुभाई, किसान के, गरीब के दुखों को समझते थे, उनकी तकलीफों को समझते थे।किसानों का कल्याण उनके लिए सर्वोपरि था। विधायक रहते हुए, सांसद रहते हुए, मंत्री या फिर मुख्यमंत्री रहते हुए केशुभाई ने अपनी योजनाओं में, अपने फैसलों में किसानों के हितों को सर्वोच्च प्राथमिकता दी।गांव, गरीब, किसान के जीवन को आसान बनाने के लिए उन्होंने जो काम किया है, राष्ट्रभक्ति और जनभक्ति के जिन आदर्शों को लेकर वो जीवन भर चले, वो पीढ़ियों को प्रेरित करती रहेगी। केशुभाई गुजरात के रंग-रंग और रग-रग से परिचित थे। उन्होंने जनसंघ और भाजपा को गुजरात के हर क्षेत्र में पहुंचाया, हर क्षेत्र में मजबूत किया। मुझे याद है, इमरजेंसी के दिनों में किस तरह केशुभाई ने लोकतंत्र की रक्षा के लिए संघर्ष किया, पूरी ताकत लगा दी। केशुभाई ने मुझ जैसे अनेकों साधारण कार्यकर्ताओं को बहुत कुछ सिखाया, हमेशा मार्गदर्शन किया। प्रधानमंत्री बनने के बाद भी मैं निरंतर उनके संपर्क में रहा। गुजरात जाने पर मुझे जब भी अवसर मिला, मैं उनका आशीर्वाद लेने भी गया। अभी कुछ सप्ताह पहले ही, सोमनाथ ट्रस्ट की वर्चुअल बैठक के दौरान भी मेरी उनके साथ बहुत देर तक बातचीत हुई थी और वो बहुत प्रसन्‍न नजर आ रहे थे। कोरोना के इस काल में मेरी फोन पर भी उनसे कई बार बातचीत हुई थी, मैं उनकी सेहत के बारे में पूछता रहता था। करीब 45 साल का निकट परिचय संगठन हो, संघर्ष हो, व्‍यवस्‍था का विषय हो, आज एक साथ अनेक घटनाएं मेरी स्‍मृति पटल पर आ रही हैं। आज भाजपा का प्रत्येक कार्यकर्ता मेरी तरह ही बहुत दुखी है। मेरी संवेदनाएं केशुभाई के परिवार के साथ हैं, उनके शुभचिंतकों के साथ हैं।दुख की इस घड़ी में, मैं उनके परिवार के साथ निरंतर संपर्क में हूं। मैं ईश्वर से प्रार्थना करता हूं कि केशुभाई को अपने चरणों में स्थान दें, उनकी आत्मा को शांति प्रदान करे। ओम शांति!!!
नेपाल के प्रधानमंत्री ने भारत के प्रधानमंत्री के साथ दूरभाष पर वार्ता की

नेपाल के प्रधानमंत्री माननीय पुष्‍प कमल देहल ‘प्रचंड’ ने आज प्रधानमंत्री श्री नरेंद्र मोदी के साथ फोन पर बात की। दोनों ही प्रधानमंत्रियों ने नेपाल की राष्‍ट्रपति माननीय विद्या देवी भंडारी के हाल में भारत के अत्‍यधिक सफल सरकारी दौरे सहित भारत-नेपाल में हाल में हुई घटनाओं पर विचार-विमर्श किया। प्रधानमंत्री प्रचंड ने संविधान क्रियान्‍वयन प्रक्रिया में सभी पक्षों को साथ लेकर उनकी सरकार द्वारा किए जा रहे सतत् प्रयासों के बारे में बताया। प्रधानमंत्री प्रचंड ने करीब 20 साल में नेपाल में पहली बार स्‍थानीय चुनाव कराए जाने के बारे में भी बताया और इस संबंध में भारत से सहायता का भी अनुरोध किया। प्रधानमंत्री मोदी ने भारत के लोगों तथा सरकार की ओर से नेपाल के मित्रों को शुभकामनाएं दी, जो शांति, स्‍थायित्‍व और सामाजिक-आर्थिक विकास के लिए अपने प्रयासों में संलग्‍न हैं और प्रधानमंत्री प्रचंड को आश्‍वासन दिया कि भारत उनके यहां स्‍थानीय चुनावों के लिए सभी संभव सहायता प्रदान करेगा। दोनों ही प्रधानमंत्रियों ने दोनों देशों के लोगों के लाभार्थ बहु-आयामी भारत-नेपाल सहयोग के प्रति अपनी वचनबद्धता को दोहराया।
प्रधानमंत्री ने ओडिशा के पूर्व मुख्यमंत्री श्री हेमानन्द बिस्वाल के निधन पर शोक व्यक्त किया

प्रधानमंत्री श्री नरेन्द्र मोदी ने ओडिशा के पूर्व मुख्यमंत्री श्री हेमानन्द बिस्वाल के निधन पर गहरा शोक व्यक्त किया है। एक ट्वीट में प्रधानमंत्री ने कहा हैः “ओडिशा के पूर्व मुख्यमंत्री श्री हेमानन्द बिस्वाल जी के निधन से दुखी हूं। वे कई वर्षों तक सार्वजनिक जीवन में सक्रिय रहे और लोगों के बीच रहकर उन्होंने बहुत काम किया। दुख की इस घड़ी में उनके परिजनों और समर्थकों के साथ मेरी संवेदनायें। ओम् शांति!”
कैबिनेट बहुधात्विक पिंड के अन्वेषण के लिए भारत और अंतर्राष्ट्रीय सीबेड प्राधिकरण के बीच अनुबंध के विस्तार को मंजूरी दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने बहुधात्विक पिंड के अन्वेषण के लिए भारत सरकार और अंतर्राष्ट्रीय सीबेड प्राधिकरण(आईएएस) के बीच अनुबंध के विस्तार को मंजूरी दी। यह मंजूरी पांच वर्षों 2017-22 तक के लिए दी गई है। इससे पहले हुआ अनुबंध 24 मार्च 2017 को समाप्त हो जाएगा। अनुबंद के विस्तार से मध्य हिंद महासागर बेसिन के आवंटित क्षेत्र में भारत को बहुधात्विक पिंड के अन्वेषण का अधिकार मिल जाएगा। इससे भारत के लिए राष्ट्रीय अधिकार क्षेत्र से परे क्षेत्र में वाणिज्यिक और सामरिक महत्व के संसाधनों के लिए नए अवसर के रास्ते खुलेंगे। इसके अलावा, यह हिंद महासागर में उपस्थिति को बढाने के मामले में भारत को सामरिक महत्व प्रदान करेगा, जहां अन्य अंतरराष्ट्रीय देश भी सक्रिय हैं। पृष्टभूमिः बहुधात्विक पिंड(इसे मैंगनीज पिंड के नाम से भी जाना जाता है) आलू के आकार का होता है, जो दुनिया के महासागरों के तल में बहुतायत में पाया जाता है। मैंगनीज के अलावा, निकल, कोबाल्ट और तांबा भी पाया जाता है जिनका आर्थिक एवं सामरिक महत्व है। भारत ने बहुधात्विक पिंड के अन्वेषण के लिए अंतर्राष्ट्रीय सीबेड प्राधिकरण(आईएएस) के साथ 15 वर्ष के लिए 25 मार्च 2002 को अनुबंद किया था, जिसे कैबिनेट ने तब मंजूरी दी थी। भारत के पास इस समय 75,000 वर्ग किलोमीटर क्षेत्र है। बहुधात्विक पिंड के अन्वेषण के तहत पृथ्वी विज्ञान मंत्रालय सर्वेक्षण और अन्वेषण, पर्यावरणीय प्रभाव मूल्यांकन करता है। मंत्रालय से संबंद्ध तकनीकी विभाग(माइंनिंग एंड एग्ट्रैक्टिव) विभिन्न संस्थानों राष्ट्रीय समुद्र विज्ञान संस्थान(एनआईओ), राष्ट्रीय धातुकर्म प्रयोगशाला(एनएमएल), खनिज और सामग्री प्रौद्योगिकी संस्थान(आईएमएमटी), राष्ट्रीय अंटार्कटिक एवं समुद्री अनुसंधान केंद्र (एनसीएओआर) एवं राष्ट्रीय समुद्र प्रौद्योगिकी संस्थान (एनआईओटी) आदि के साथ मिलकर बहुधात्विक पिंड के अन्वेषण कार्यक्रम के तहत इस काम को अंजाम देता है। करार के प्रावधानों के अनुसार भारत अनुबंध के सभी दायित्वों को पूरा कर रहा है।
प्रधानमंत्री की एससीओ शिखर सम्मेलन के दौरान तुर्की गणराज्य के राष्ट्रपति एच.ई. श्री रेसिप तैय्यप अर्दोगन के साथ बैठक

1. प्रधानमंत्री श्री नरेन्द्र मोदी ने 16 सितंबर 2022 को समरकंद, उज्बेकिस्तान में एससीओ शिखर सम्मेलन के मौके पर तुर्की गणराज्य के राष्ट्रपति एच.ई. श्री रेसिप तैय्यप अर्दोगन के साथ मुलाकात की। 2. दोनों राजनेताओं ने भारत–तुर्की संबंधों की समीक्षा की। आर्थिक संबंधों, विशेष रूप से द्विपक्षीय व्यापार में हाल के वर्षों में हुई वृद्धि को रेखांकित करते हुए, दोनों राजनेताओं ने आर्थिक और वाणिज्यिक संबंधों को और विस्तार देने की संभावनाओं को स्वीकार किया। 3. दोनों राजनेताओं ने क्षेत्रीय और वैश्विक घटनाक्रमों पर भी विचारों का आदान–प्रदान किया। दोनों राजनेता न केवल द्विपक्षीय मुद्दों पर, बल्कि क्षेत्र के लाभ के लिए भी नियमित संपर्क बनाए रखने पर सहमत हुए। समरक़ंद 16 सितंबर, 2022
भारत और श्रीलंका के बीच वर्चुअल द्विपक्षीय शिखर सम्मेलन

प्रधानमंत्री श्री नरेंद्र मोदी और श्रीलंका के प्रधानमंत्री श्री महिंदा राजपक्षे 26 सितंबर 2020 को एक वर्चुअल द्विपक्षीय शिखर सम्मेलन में भाग लेंगे। यह शिखर सम्मेलन दोनों नेताओं को श्रीलंका में संसदीय चुनावों के बाद और समय-समय पर अनुकूल संबंधों के संदर्भ में द्विपक्षीय संबंधों के व्यापक ढांचे की व्यापक समीक्षा करने का अवसर देगा। श्रीलंका के प्रधानमंत्री, महिंदा राजपक्षे के एक ट्वीट का उत्तर देते हुए, श्री नरेंद्र मोदी ने कहा कि वह "संयुक्त रूप से द्विपक्षीय संबंधों की व्यापक समीक्षा करने के लिए आशान्वित हैं"। उन्होंने कहा, "हमें कोविड के पश्चात की समयावधि में अपने सहयोग में और वृद्धि करने के मार्ग खोजने चाहिए।"
प्रधानमंत्री आज विश्‍व सूफी मंच को संबोधित करेंगे

प्रधानमंत्री श्री नरेन्द्र मोदी आज शाम विश्‍व सूफी मंच को सम्‍बोधित करेंगे। इस मंच का आयोजन ऑल इं‍डिया उलेमा एंड मशाइख बोर्ड द्वारा बढ़ते वैश्विक आतंकवाद से निपटने में सूफीवाद की भूमिका पर विचार-विमर्श करने के लिए किया गया है। यह मंच कट्टरवाद और धर्म के नाम पर आतंकवाद का इस्‍तेमाल करने से जुड़े मामलों से निपटने के लिए दीर्घकालिक विकल्‍पों पर चर्चा करेगा। इसमें इस्‍लाम की उदार विचारधारा के वैश्विक केंद्रों में से एक होने के नाते भारत की भूमिका पर बल दिए जाने और उसकी पुष्टि किए जाने की संभावना है। आज से प्रारम्‍भ हो रहे इस चार दिवसीय कार्यक्रम में 20 देशों के 200 से ज्‍यादा प्रति‍निधियों के भाग लेने की संभावना है। इनमें अन्‍य देशों के अलावा मिस्र, जॉर्डन, तुर्की, ब्रिटेन, अमेरिका, कनाडा और पाकिस्‍तान के आध्‍यात्मिक नेताओं, विद्वानों, शिक्षाविदों और धर्मशास्त्रियों के भाग लेने की संभावना है।
तोक्‍यो में भारतीय समुदाय के समारोह में प्रधानमंत्री का संबोधन

प्रधानमंत्री श्री नरेन्‍द्र मोदी ने आज जापान के तोक्‍यो में एक स्‍वागत समारोह के दौरान भारतीय समुदाय को संबोधित किया। उन्‍होंने जापान की यात्रा को सफल बताया और जापान द्वारा की गई 3.5 ट्रिलियन येन के निवेश की प्रतिबद्धता को रेखांकित किया। उन्‍होंने छह भारतीय कम्‍पनियों पर लगाई गई पाबंदी को हटाने का भी जिक्र किया और कहा कि ऐसा इसलिए संभव हो पाया क्योंकि दोनों देशों के आपसी रिश्‍ते विश्वास के मजबूत धागे पर आधारित हैं। प्रधानमंत्री ने वाराणसी-क्योतो साझेदारी नगर सहमति पत्र पर हस्‍ताक्षर किए जाने पर भी संतोष जताया और उम्‍मीद जताई कि वाराणसी भी क्‍योतो जैसे एक आधुनिक धरोहर नगर के रूप में उभरेगा। प्रधानमंत्री ने जिक्र किया कि उन्‍होंने जापान के सम्राट अकिहितो और जापान के प्रधानमंत्री शिंजो आबे दोनों को ही बतौर भेंट भगवत गीता दी है। महात्‍मा गांधी की 150वीं जयंती यानी 2019 तक स्‍वच्‍छ भारत के अपने विजन का जिक्र करते हुए प्रधानमंत्री ने जापान में भारतीय समुदाय के हर परिवार से आग्रह किया कि वे जापान से प्रत्‍येक वर्ष पांच जापानी परिवारों को भारत की यात्रा करने के लिए प्रेरित करें। उन्‍होंने जापान में भारतीय समुदाय से गवर्नेंस पर हाल ही लांच की गई ‘माईगव. इन’ वेबसाइट पर सुझाव देने की भी अपील की। प्रधानमंत्री ने कहा कि 21वीं सदी निश्चित रूप से एशिया की सदी होगी लेकिन यह क्‍या आकार लेता है, यह इस पर निर्भर करेगा कि भारत और जापान के बीच रिश्‍ते किस प्रकार पनपते हैं, यह किन मूल्‍यों को बढ़ावा देता है और यह विश्‍व को किस दिशा में ले जाता है। उन्‍होंने जापान में भारतीय समुदाय से इस परिपेक्ष्‍य में इनकी अहमियत की सराहना करने का आग्रह किया।